Wikipédia-vita:Wikitalálkozók/Budapest, 2013. július 13.

message: Sajnos egyéb elfoglatságok miatt nem tudok ott lenni e találkozón, amire pedig igazán kíváncsi lettem volna, de ezúton is szeretnék köszönetet mondani mindazoknak, akik időnként, egy-egy alkalommal, vagy akár a kezdetektől fogva folyamatosan szerkesztik a Wikipédia magyar nyelvű változatát. Ezzel kapcsolatban azért felvésem ide ünnepi köszöntőmet amelyet az elmúlt évtizeddel és az elkövetkezendőkkel kapcsolatban érzek és gondolok.
Idézet Porbóllett szerkesztő szerkesztői lapjáról:
„A Wikipédia (továbbiakban csak wp) egy remek ötlet kiváló megvalósítása, amely számos kézzelfogható előnnyel jár. Sokan sokfélét mondhatnak el róla, vagy éppen köszönhetnek neki, ám ezen túlmenően alapvető változásokat hordoz magában. Tény, hogy egy olyan korban jött létre, ahol éppen tanúi lehetünk az eddig megszokottól eltérően az irányított média és információáramlás végeszakadásának, hiszen akárcsak a különböző kapcsolattartó oldalak, úgy a wp is szerkeszthető, bővíthető bárki által. Ez alapvetően rendíti meg azt a korábbi felfogást, amely a tudást, az információt csak kevesek által elérhető, kevesek által bővíthető formában látták, amely mára idejétmúlttá vált. Nem tudjuk pontosan, hogy ez a fajta információszabadság hová is fog vezetni a jövőben, de azt egyértelműen elmondhatjuk, hogy ma a világunk és az általános világnézetünk más, mint akárcsak tíz évvel ezelőtt volt. Az internet használatának általánossá válása kissebbé tette hatalmas világunkat, amely értelmében pillanatok alatt eljuthatunk a magyar híroldalaktól egészen a Föld túloldalán lévő Tahiti legaktuálisabb problémáihoz. Ez a tény feldolgozhatatlan lett volna egy régebbi kor emberének, aki jószerint csak saját szűkebb világával volt kénytelen beérni, hiszen egyszerűen nem volt más lehetősége. A bárki által való szerkesztés lehetőséget teremt ezen oldal számára arra nézve, hogy akár végtelen számú és témájú szócikket hozhassunk létre, hiszen mi szabhat határt a technikai tárolókapacitás korlátozottságától eltekintve a szócikkszám bővítésének? Felsorolni is nehéz lenne, hogy hányféle témakör, hányféle témáját dolgoztuk már fel az eddigi tíz év során és azt még megjósolni sem lehet, hogy vajon tíz év múlva hány szócikk, hányféle témakört fog érinteni? Ugyanakkor a jól megírt, kellően alapos és mély tartalommal rendelkező szócikkek megkönnyítik életünket, hiszen, ha jól körülírják az adott tárgyat, jól ki vannak kékítve hivatkozásokkal és jól vannak forrásolva, akkor helyettesíthatnek számos internetes keresést, amelyek némelyike bizony kudarccal végződne nélkülünk. Számos olyan kérdést sikerült tisztázni az elmúlt időszakban, amely talán sokszor apróságnak tűnhet, ám bizony igencsak bosszantó lehet egyes adott esetekben. Például ott van az a fránya helyesírás. Elég, ha az ember rosszul emlékszik egy iskolában tanult nyelvtani szabályra és máris nevetségessé válhat akár egy egész ország, vagy közösség előtt. Nálunk persze szerencsére megvannak azok az emberek, akik idejüket és energiáikat nem kímélve fáradhatatlanul kijavítják a mások által elkövetett hibákat és kiderítik a szabályok közt összegubancolódott szálakat. Szerintem ezek miatt nagyszerű dolog a Wikipédia és így jobban belegondolva igazán hiányozna, ha nem volna többé.”
Eger, 2013.07.05.                                                      Porbóllett
Porbóllett vita 2013. július 5., 20:41 (CEST)

message: Mit szólnátok hozzá, ha ott a helyszínen kiválasztanánk a 10. szülinapon (azaz július 8-án) keletkezett cikkek közül a legjobbat, vagy a legviccesebbetEgyéb szempont is szóba jöhet? Úgy képzeltem, hogy mindenki, aki el akar jönni a talira, elolvassa ezeket a cikkeket, leírja - még otthon - egy cetlire a választottját, és ott a helyszínen összeszámoljuk a szavazatokat. A nyertes kap egy nemtudommitMég eldöntendő ajándékba. (Egy barnstart mindenképpen.) Saját magára senki nem szavazhat. Ha jól számolom, csak 29 cikk született aznap.
 - Tündi vita 2013. július 9., 18:54 (CEST)
replies: text: : De kár, hogy így utólag jönnek a jobbnál jobb ötletek... Tartalékolhattam volna tegnapra az elmúlt pár hétben indított három új szócikkemet, és ki tudja, talán még egy pontos labdát is kaphattam volna valamelyikért Dévényi Tibi bácsitól... :(  ;-) Solymári vita 2013. július 9., 19:14 (CEST)
Az ötlet nem lenne rossz valóban, de ha az említett 29 cikk íróinak nagy része (nem néztem utána) esetleg anon vagy nem lesz jelen, akkor elég személytelen lenne a dolog az ott lévők számára. Jól megtapsolnánk az ismeretleneket és ott nem lévőket.  Ha nem anon és ott is lesz, akkor jó ötlet lenne, bár tényleg nem sok idő van. - RepliCarter  Hagyj üzenetet 2013. július 9., 19:43 (CEST)
replies: text: :Mire van nem sok idő? Ez egy vicces "verseny" még akkor is, ha a "legjobb" cikket választjuk ki. Aki nincs jelen és nyer, annak pedig ez egy meglepi-díj lesz. Ez nem az Év szócikke verseny, csak egy kis móka a 10. szülinapra. Vagy csak komoly beszédek lesznek programként? - Tündi vita 2013. július 9., 20:39 (CEST)
replies: text: :::Arra, hogy kiírjuk, hogy a wikitalira eljövő szerkesztők olvassák el a cikkeket, és mindenki lássa is a kiírást, és a résztvevők mind tudjanak szavazni. Ezzel együtt a kiírást meg lehet tenni, és a szavazás történhet a Wikipédián, ahol nem csak a talin résztvevők tudnak akkor szavazni. - RepliCarter  Hagyj üzenetet 2013. július 10., 10:13 (CEST)

text: :: Bocsi, lehet, hogy béna vagyok, de nem jövök rá, hogyan lehet kilistázni x nap (adott esetben ugyebár 2013. július 8.) újonnan létrehozott szócikkeit. A Friss változtatások között kell bogarászni, amíg bírja az ember türelemmel, vagy van erre valami sokkal egyszerűbb megoldás is, amire szimplán csak nem sikerült rátalálnom? Solymári vita 2013. július 9., 21:36 (CEST)
A FV-ből kell kiszedni, ma még pont látszik az összes (nem sokon múlt), de legközelebb nem ártana az ilyen ötleteket előre felvetni. Kibogarászom őket ide, hátha valaki meg akarja valósítani. Alensha 2013. július 9., 22:23 (CEST)
IronFX, Kinney-tó, Brazil férfi vízilabda-válogatott, Kínai férfi vízilabda-válogatott, Felcsuti Zsolt, Hadamard-szorzat, Új-zélandi férfi vízilabda-válogatott, Új Székely Nép, Pardi Anna, Boxing, Jaranszk, Új Szó (folyóirat, 1935–1936), Késmárki Zsolt, Lamborghini Veneno, Québeci kikötő, Új protestáns felekezetek irodalma, Neil Druckmann, Azhdarchidae, Jurjuzany (folyó), Bruce Straley, Aj (folyó), Szentgyörgyvölgyi tehénszobor, Férfi 1 méteres műugrás a 2013-as mű- és toronyugró-Európa-bajnokságon‎, Slow Down (Selena Gomez-dal), Fodó Sándor.
Azért szép baleset lenne, ha egy adott nap új cikkei kikereséséhez az FV-t kellene napokra, hetekre visszamenően bogarászni... Szerencsére ez nem így van, a Speciális:Új lapok a megoldás, többek között erre is van kitalálva. Pl. a Wikipédia:Sportműhely/Új cikkeink lapot is innen frissítjük immár 5 éve, általában minden nap, de néha napokra visszamenően, viszont így ez utóbbi se gond. --Joey  üzenj nekem 2013. július 10., 12:13 (CEST)

text: Hű, ezen az azért IGAZÁN meghökkentem, hogy nem ismeritek az Új lapok oldalt. Az FV-n felül, a keretezett részben lehet rákattintani. Egy járőrnek ez alap, hogy ezt a listát (is) figyeli. ReRC: Lehet, hogy igazad van a rövid határidőben, de nekem is csak most jutott eszembe az ötlet. Majd a 20.-ra előbb felkészülök.  - Tündi vita 2013. július 10., 17:13 (CEST)
thread_title:  Cikkverseny a 10. szülinapon 

message: Az nem létezik, hogy csak ~10 képünk legyen... Legalább 5-6 ember fényképezett géppel vagy telefonnal, ezek hol vannak?  OrsolyaVirágHardCandy 2013. július 18., 13:39 (CEST)
replies: text: Nekem van vagy ötven képem (nem mind jó, de mondjuk azt, hogy a fele talán az...), csak éppen nem tudom, hogyan tudnám megosztani az érdekeltekkel. :-( Solymári vita 2013. július 18., 15:50 (CEST)
replies: text: :Töltsd föl őket ide huwikire vagy Commonsba. A kategória ott van a tali lapján. -- OrsolyaVirágHardCandy 2013. július 18., 21:09 (CEST)
replies: text: ::Megpróbálom...Solymári vita 2013. július 18., 22:23 (CEST)

text: ::Én is azt javaslom, hogy a Commonsra töltsd föl, de ha nem szeretnéd vagy nem tudod, az is megfelel, ha máshogyan juttatod el hozzánk, és az oldalra fölírod, hol érhetjük el őket.  – b_jonas 2013. július 19., 08:57 (CEST)
replies: text: :::Albumot nem sikerült létrehoznom, de feltöltöttem 20 képet a Commonsra. Az első kép linkje: http://commons.wikimedia.org/wiki/File:130713_Wikip%C3%A9dia10_(01).JPG, a többié ugyanez, csak a zárójelen belüli sorszámok változnak: 03, 05, 16, 17, 20, 21, 23, 25, 28, 29, 30, 31, 38, 47, 51, 53, 55, 59, 66. Jó nézegetést.:-) Solymári vita 2013. július 20., 19:49 (CEST)
replies: text: :::: Solymári szerkesztőtárs képeit áttettem a többi kép mellé, így most már a http://commons.wikimedia.org/wiki/Category:Wikimeetup_2013-07-13,_Budapest helyen vannak. --Sphenodon vita 2013. július 20., 20:26 (CEST)
replies: text: ::::: Köszönet a technikai segítségért.Solymári vita 2013. július 20., 22:02 (CEST)
thread_title:  Hol van a többi kép?